Държавен вестник, бр. 51, 2015 г., стр. 7

БРОЙ  51	
Д Ъ Р Ж А В Е Н  В Е С Т Н И К 	
СТР.  7  
ми – 20 на сто спрямо определената редовна 
цена по действащата тарифа на съответния 
превозвач;
7. служителите, пътуващи безплатно във 
вътрешноградския транспорт при изпълнение 
на служебните си задължения, когато това е 
предвидено в закон;
8. децата и учениците, които подлежат 
на задължителна подготовка или на за­
дължително обучение в населено място, в 
което няма детска градина или училище, 
осъществяващи предучилищна подготовка в 
съответната подготвителна група или обуче­
ние в съответния клас, с осигурен безплатен 
транспорт до детска градина или училище в 
най-близкото населено място на територи­
ята на общината или на съседна община в 
съответствие с чл. 26, ал. 3 и 4 от Закона за 
народната просвета;
9. многодетните майки, които пътуват 
безплатно един път в годината по автобусния 
транспорт в страната – отиване и връщане по 
свободно избран маршрут, в съответствие с 
чл. 8г, ал. 1 от Закона за семейни помощи 
за деца.
Чл. 20. (1) Превозите на децата и учениците 
по чл. 19, т. 8 се организират от общината по 
местонахождение на училището и детската 
градина, съответно от училищата или дет­
ските градини, на които е делегирано това 
право, чрез: 
1. сключване на договор за специализиран 
превоз с автомобилен транспорт;
2. превоз по автобусни линии по утвърдена 
транспортна схема;
3. железопътен транспорт с пътнически 
влак II класа;
4. превоз за собствена сметка;
5. таксиметров превоз.
(2) Превозите по ал. 1, т. 1 се възлагат с 
договор при спазване на реда за възлагане 
на обществени поръчки или на концесии и 
същите се осъществяват в рамките на учеб­
ния план на съответните учебни заведения 
при спазване изискванията на Закона за 
автомобилните превози и другите относими 
нормативни актове. 
(3) С договора по ал. 2 задължително се 
регламентират изчерпателно и по прозрачен 
начин: 
1. обхватът на превозната услуга; 
2. маршрутното разписание и задълженията 
за извършване на обществената услуга; 
3. показателите, които се вземат предвид 
за предотвратяване на свръхкомпенсиране, 
с конкретни икономически параметри, въз 
основа на които се изчислява размерът на 
компенсацията, с отчитане на нетния фи­
нансов ефект;
4. механизмите за разпределение на раз­
ходите, пряко свързани с предоставяне на 
услугата, които могат да включват разходи 
за персонал, енергия, инфраструктурни такси, 
поддръжка и ремонт на превозни средства за 
обществения транспорт, подвижен състав и 
инсталации, необходими за извършване на 
услугата, както и на частта от непреките раз­
ходи, свързани с предоставянето на услугата; 
5. норми и изисквания към качеството на 
услугата, ако са приложими; 
6. дали се допускат подизпълнители при 
извършването на услугата и какъв е макси­
мално допустимият процент от стойността 
или обема на услугата.
(4) Извършването на превозите по ал. 1, 
т. 2 се урежда с договор за възлагане на об­
ществен превоз, сключен по реда на Регламент 
№ 1370/2007, като превозвачът или по заявка 
на възложителя снабдява учащите се безплатно 
с превозен документ за съответния маршрут и 
ежемесечно фактурира стойността на услугата 
при условията на сключения договор.
(5) Организирането на превозите по ал. 1, 
т. 4 се извършва въз основа на заповед на 
кмета на общината, съответно на директора 
на училището или на детската градина, на 
които е делегирано такова право.
(6) Превозите по ал. 1, т. 5 могат да се 
извършват с таксиметров автомобил съгласно 
сключен договор с превозвачи, регистрирани 
по реда на Наредба № 34 от 1999 г. за такси­
метров превоз на пътници (обн., ДВ, бр. 109 
от 1999 г.; изм. и доп., бр. 50 и 95 от 2000 г., 
бр. 30 от 2002 г., бр. 107 от 2003 г., бр. 29 и 111 
от 2004 г., бр. 23 и 58 от 2005 г., бр. 46 и 99 
от 2006 г., бр. 103 от 2007 г., бр. 73 от 2011 г., 
бр. 13 и 69 от 2012 г. и бр. 67 от 2014 г.), и 
при спазване на изискванията за възлагане 
на обществени поръчки в случаите, когато 
по определен маршрут няма организиран 
превоз на пътници по утвърдени транспортни 
схеми и за възложителя е икономически по-
изгодно. Водачът на таксиметровия автомо­
бил задължително издава фактура за всяка 
извършена услуга.
(7) Делегирането на правото за организи­
ране на безплатни превози се осъществява 
въз основа на договор, сключен между кмета 
на общината и съответното училище или 
детска градина.
Чл. 21. Правата за ползване на ценови 
облекчения за превози по автомобилния 
транспорт, с изключение на тези по чл. 19, 
т. 8, се отнасят само за превози по утвърде­
ни транспортни схеми, включващи основни 
градски и междуселищни автобусни линии.